
                Municipiul Iaşi

Consiliul Local
HOTĂRÂRE
privind aprobarea transmiterii fără plată către unități administrativ teritoriale din Județul Iași a unor materiale recuperate în urma lucrărilor 

de modernizare a căii de rulare tramvai 

Consiliul Local al Municipiului Iaşi, întrunit în şedinţa ordinară în data de 01 noiembrie 2021;

Având în vedere Proiectul de hotărâre înregistrat sub nr. 116993 din 21.10.2021, inițiat de Primarul Municipiului Iași ;
Având în vedere avizul favorabil inregistrat sub nr. 329/ 29.10.2021 întocmit de Comisia Juridică și de Disciplină a Consiliului Local al Municipiului Iași;

Având în vedere avizul favorabil inregistrat sub nr. 265 /29.10.2021 întocmit de Comisia Economico Financiara a Consiliului Local al Municipiului Iași;
Având în vedere Raportul de specialitate nr. 115.796 din 19.10.2021, întocmit de către Direcția Tehnică și Servicii Comunitare – Biroul Reglementare Transporturi Urbane;
Având în vedere Referatul de aprobare nr. 118896 din 26.10.2021;
Având în vedere Ordonanţa Guvernului nr. 112 din 31 august 2000 pentru reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ-teritoriale, cu modificările și completările ulterioare;
Având în vedere Hotărârea nr. 841 din 23 octombrie 1995 privind procedurile de transmitere fără plată şi de valorificare a bunurilor aparţinând instituţiilor publice, cu modificările și completările ulterioare;
Având în vedere solicitările privind atribuirea unor materiale recuperate (șină de tramvai și traverse din beton) ale U.A.T. - urilor Comuna Ipatele, Comuna Șipote, Comuna Voinești, Comuna Costești, Comuna Ciurea, Comuna Cozmești, Comuna Miroslovești, Comuna Țuțora, Comuna Sirețel, Comuna Prisăcani, Comuna Victoria, Comuna Tansa, Comuna Dobrovăț, Comuna Comarna, Comuna Răchiteni, Comuna Țibănești și Comuna Dolhești, înregistrate la Municipiul Iași sub 
numerele 104.666; 104.746/22.09.2021, 105.140/23.09.2021, 105.662; 105.689; 105.664; 10.5700; 105.826; 105.838/ 24.09.2021, 114.181/14.10.2021, 106.306/27.09.2021, 110.452; 110.401; 110.620; 110.414/06.10.2021, 110.210/05.10.2021 și 111.694/07.10.2021;
Având în vedere prevederile Legii nr. 52/2003 privind transparenta decizionala in administratia publica, republicata; 
Având în vedere dispoziţiile Legii privind normele de tehnică legislativă nr. 24/2000 cu modificările şi completările ulterioare;
Având în vedere prevederile art. 129 si art. 196 alin. (1) lit. a, din Ordonanta de Urgenta nr. 57/03.07.2019, privind Codul Administrativ;
Având în vedere prevederile Ordonantei de Urgenta nr. 61 din 30 aprilie 2020, privind completarea Legii cadastrului si a publicitatii imobiliare nr. 7/1996 si pentru modificarea si completarea Ordonantei de urgenta a Guvernului nr. 57/2019 privind Codul administrativ;
HOTĂRĂŞTE:
Art. 1. Se aprobă transmiterea fără plată a următoarelor categorii de materiale, către:
● UAT Comuna Ipatele, Județul Iași – 600 buc. traverse din beton și 900 ml șină de tramvai (materiale recuperate);
● UAT Comuna Șipote, Județul Iași – 650 buc. traverse din beton și 650 ml șină de tramvai (materiale recuperate);

● UAT Comuna Voinești, Județul Iași – 500 buc. traverse din beton și 500 ml șină de tramvai (materiale recuperate);

● UAT Comuna Costești, Județul Iași – 400 buc. traverse din beton și 900 ml șină de tramvai (materiale recuperate);

● UAT Comuna Ciurea, Județul Iași – 650,78 ml șină de tramvai (materiale recuperate);

● UAT Comuna Cozmești, Județul Iași – 200 buc. traverse din beton și 200 ml șină de tramvai (materiale recuperate);

● UAT Comuna Miroslovești, Județul Iași – 650 buc. traverse din beton și 900 ml șină de tramvai (materiale recuperate);

● UAT Comuna Țuțora, Județul Iași – 500 buc. traverse din beton și 500 ml șină de tramvai (materiale recuperate);
● UAT Comuna Sirețel, Județul Iași – 800 buc. traverse din beton și 900 ml șină de tramvai (materiale recuperate);

● UAT Comuna Prisăcani, Județul Iași – 550 buc. traverse din beton și 900 ml șină de tramvai (materiale recuperate);

● UAT Comuna Victoria, Județul Iași – 800 buc. traverse din beton (materiale recuperate);

● UAT Comuna Tansa, Județul Iași – 30 buc. traverse din beton și 200 ml șină de tramvai (materiale recuperate);

● UAT Comuna Dobrovăț, Județul Iași – 250 ml șină de tramvai (materiale recuperate);

● UAT Comuna Comarna, Județul Iași – 1.554 buc. traverse din beton și 500 ml șină de tramvai (materiale recuperate);

● UAT Comuna Răchiteni, Județul Iași – 100 buc. traverse din beton și 500 ml șină de tramvai (materiale recuperate);

● UAT Comuna Țibănești, Județul Iași – 100 buc. traverse din beton și 400 ml șină de tramvai (materiale recuperate);

● UAT Comuna Dolhești, Județul Iași – 500 buc. traverse din beton și 500 ml șină de tramvai (materiale recuperate).
Art. 2. (1) Predarea/primirea materialelor se va face pe bază de proces verbal semnat de către reprezentanţii U.A.T. Municipiul Iași, respectiv reprezentanții unităților administrativ teritoriale menționate la art. 1. 
(2) Transportul și încărcare materialelor de la locul de depozitare cade în sarcina unităților administrativ teritoriale menționate la art. 1.
Art. 3. Copie după prezenta hotărâre va fi comunicată catre: Primarul Municipiului Iaşi;  
Direcţia Generală Economică şi Finanţe Publice Locale, Direcţia Tehnică și Servicii Comunitare, Direcția de Evidență Patrimoniu Public și Privat, respectiv: UAT Comuna Ipatele, UAT Comuna Șipote, UAT Comuna Voinești, UAT Comuna Costești, UAT Comuna Ciurea, UAT Comuna Cozmești, UAT Comuna Miroslovești, UAT Comuna Țuțora, UAT Comuna Sirețel, UAT Comuna Prisăcani, UAT Comuna Victoria, UAT Comuna Tansa, UAT Comuna Dobrovăț, UAT Comuna Comarna, UAT Comuna Răchiteni, UAT Comuna Țibănești și UAT Comuna Dolhești si Prefectul Județului Iași.
Art. 4. (1) Punerea în aplicare a prevederilor prezentei hotărâri va fi asigurată intotdeauna cu respectarea cadrului legal incident de catre Direcţia Tehnică şi Servicii Comunitare; Direcţia Generală Economică şi Finanţe Publice Locale; Direcția de Evidență Patrimoniu Public și Privat și de unitățile administrativ teritoriale menționate la art. 1.
(2) Aducerea la cunoştinţa publică a prezentei hotărâri va fi asigurată de către Centrul de Informaţii pentru Cetăţeni.
PREŞEDINTE DE ŞEDINŢĂ, 
           
     Contrasemneaza pentru legalitate,
  Bogdan Teodor Crucianu


  Secretar General, Denisa Liliana Ionașcu
      Consilier local, 

